Bou jou platform - www.bybelkennis.co.za
by Mitch Kalp · 07/07/2014
In vain shall indolent and sluggish persons lament that they had been deprived of that grace which they rejected.– John Calvin
Ons hoor leiers praat van dinge soos platform en invloed. Ons moet baie versigtig wees, want in ons pogings om ons platform en invloed te bou, kan ons in werklikheid net ons eie ego bou. Ken Blanchard en Phil Hodges sê: EGO stands for Edging God Out.
In plaas daarvan om ons platform te bou, moet ons eerder ons karakter bou. Luister wat sê Paulus vir Timoteus (1 Timoteus 3:1 – 7 – Die Boodskap):
Daarom kan nie enigiemand 'n leier wees nie. 2Daar moet niks slegs oor so 'n persoon gesê kan word nie. Hy moet getrou wees aan sy vrou en nie uitspattig lewe nie. Hy moet nie ongeërg wees en niks omgee vir wat hy doen nie. Hy moet ordentlik leef en ander Christene help waar hy kan, selfs al vra hulle hom vir blyplek. Verder moet hy 'n goeie onderwyser wees, want hy sal ander van God moet leer. 3Hy moet ook nie 'n drinker of 'n bakleier wees nie. In plaas daarvan dat hy die hele tyd skoorsoek, moet hy eerder vriendelik wees. Geld moet ook nie sy baas wees nie. 4Hy moet ook mooi na sy gesin kyk en sorg dat sy kinders respek vir hom het en na hom luister. 5(As iemand nie eens sy eie gesin goed kan hanteer nie, hoe op aarde sal hy dan na die gemeente kan kyk?) 6Dit moet ook liefs iemand wees wat darem al 'n rukkie 'n Christen is. Die gevaar is dat iemand wat onlangs 'n Christen geword het, dalk te veel van homself sal begin dink as hy so gou 'n leier word. Dit sal sy verhouding met die Here natuurlik baie sleg doen. Die duiwel het ook mos te veel van homself begin dink. 7Nie-Christene moet niks slegs kan sê van die leier van die gemeente nie, want anders sal die duiwel alles in die wiele ry wat die leier doen.
Hier praat Paulus oor die eienskappe van leiers in die gemeente. Let wel: hy fokus op karakter.
Maar hoe bou jy jou karakter? Derwin Gray in 'n artikel in Pastors.com noem drie praktyke wat karakterbou uitdaag en aanmoedig. Hy bespreek nie die klassieke geestelike dissiplines nie.